Kiesett a címvédő Uruguay
Az uruguayi labdarúgó-válogatott kilenc emberrel fejezte be a házigazda Chile elleni negyeddöntőt a Copa Américán.
Az uruguayiak bosszankodhatnak. A címvédő megnehezítette ugyanis a házigazda Chile dolgát rendesen, azonban nagyot fordult a meccs képe, amikor Cavanit a 63. percben második sárga lappal lezavarta a játékvezető a pályáról.

Cavani kiállítása döntően befolyásolta a meccset
Fotó: Europress Fotóügynökség 

Onnantól kezdve aztán már a chileiek domináltak, a 81. percben Isla révén a győztes gólt is megszerezték, a jobb bekk laposan lőtt az alsó sarokba. A hajrában kilenc emberre fogyatkozott a címvédő Uruguay, Fucilének is felmutatták a második sárga lapot.

Chile a Bolívia-Peru párharc győztesével találkozik az elődöntőben.

Eredmény – Copa América, negyeddöntő

Chile – Uruguay 1-0 (0-0)
Gólszerző: Isla (81.)
Piros lap: Cavani (63.), Fucile (88.)

Videó – Ez a gól döntött:
Foci